laion/Wikipedia-Exotic huggingface dataset:
גוראם טושישוילי

גוראם טושישוילי (נולד ב-5 בפברואר 1995) הוא ג'ודוקא גאורגי, סגן אלוף אולימפי (טוקיו 2020), אלוף עולם (2018) ופעמיים אלוף אירופה (2017 ו-2019) בקטגוריית המשקל מעל 100 ק"ג. בשנת 2011, זכה טושישוילי במדליית הזהב באליפות העולם לקדטים (עד גיל 17). הוא זכה פעמיים באליפות אירופה עד גיל 21 בשנים 2013 ו-2015. ב-12 במרץ 2017, טושישוילי זכה במדליה המשמעותית הראשונה בקריירת הבוגרים שלו, כאשר זכה במדליית זהב בגראנד סלאם באקו לאחר שניצח בגמר את בארנה תור מהונגריה. ב-22 באפריל, זכה טושישוילי באליפות אירופה לשנת 2017 לאחר שגבר בגמר על אדם אוקרואשווילי, בן ארצו. באותה תחרות זכה גם בקטגוריית הנבחרות יחד עם גאורגיה. ב-12 בדצמבר, הוא זכה במדליית הזהב בטורניר המאסטרס היוקרתי שנערך בסנט פטרבורג. בשמינית הגמר הוא ניצח באיפון לאחר כ-30 שניות את אנטון קריבובוקוב הרוסי, ברבע הגמר הוא ניצח בעונשים את אלכס גרסיה מנדוסה הקובני, בחצי הגמר הוא שוב ניצח בעונשים את רפאל סילבה הברזילאי ובגמר גבר באיפון על ברזילאי אחר, דויד מורה. באליפות העולם 2018 שנערכה בבאקו, זכה טושישוילי במדליית הזהב לאחר שניצח את כל חמשת קרבותיו באיפון. בקרב הראשון הוא ניצח את דניאל מתיאה הרומני, בשמינית הגמר הוא ניצח את יאקיב חאמו האוקראיני וברבע הגמר הוא ניצח את רוי מאייר ההולנדי בזמן ניקוד זהב. בחצי הגמר הוא ניצח את דורנבייאר אולזיבייאר המונגולי ובגמר טושישוילי גבר על אושנגי קוקאורי האזרי כאשר 5 שניות לסיום הקרב ביצע בהצלחה תרגיל סיאו-נגי. באליפות אירופה 2019 שנערכה במינסק כחלק מהמשחקים האירופיים, זכה טושישוילי בפעם השנייה בתואר האירופי לאחר שניצח את כל ארבעת קרבותיו באיפון. באליפות אירופה 2020 שנערכה בפראג, זכה טושישוילי במדליית הארד לאחר שניצח באיפון את לוקאש קרפאלק הצ'כי. באליפות אירופה שנה לאחר מכן שנערכה בליסבון, זכה טושישוילי שוב במדליית הארד כאשר גבר באיפון על רוי מאייר ההולנדי. באולימפיאדת טוקיו 2020, זכה טושישוילי במדליית הכסף בקטגוריית המשקל מעל 100 ק"ג. הוא הגיע לתחרות האולימפית מדורג במקום השלישי מבין המתחרים והחל את דרכו בסיבוב השני, שם ניצח באיפון את טמור ראחימוב הטג'יקיסטני. ברבע הגמר הוא ניצח את רפאל סילבה הברזילאי בזכות עונשים ובחצי הגמר הוא ניצח באיפון את טמרלן בשייב הרוסי כדקה לסיום הקרב. בגמר התמודד טושישוילי מול לוקאש קרפאלק הצ'כי והפסיד באיפון 13 שניות לסיום לאחר ריתוק. מקור: גוראם טושישוילי, ברשת החברתית פייסבוק גוראם טושישוילי, ברשת החברתית אינסטגרם גוראם טושישוילי, באתר olympedia.org גוראם טושישוילי, באתר איגוד הג'ודו העולמי גוראם טושישוילי, באתר JudoInside.com מידע על הג'ודוקא באתר JudoInside. הקרב מול אושנגי קוקאורי, גמר אליפות העולם 2018, אתר JudoInside
חסן חלמורזייב

חַסַן מָגוֹמֵטוֹבִיץ' חַלְמוּרְזַיֵיב (ברוסית: Хасан Магометович Халмурзаев; נולד ב-9 באוקטובר 1993 בנזראן, רוסיה) הוא ג'ודוקא רוסי ממוצא קווקזי אינגושטי. חלמורזייב מתחרה בקטגוריית המשקל עד 81 ק"ג והוא אלוף אולימפי מאולימפיאדת ריו 2016. בספטמבר 2013, זכה חלמורזייב במדליה הראשונה שלו בקריירה המקצוענית כאשר זכה בזהב בגראנד פרי אלמטי. ביוני 2014 זכה בגראנד פרי בודפשט ומאוחר יותר באותה השנה זכה במדליית כסף בגראנד פרי אסטנה. במאי 2015, זכה חלמורזייב במדליית ארד בגראנד פרי זאגרב ובמדליית זהב בגראנד סלאם באקו. בגראנד סלאם אבו דאבי הפסיד בקרב על הארד ובנובמבר 2015 זכה בכסף בגראנד פרי צ'ג'ו. בינואר 2016 הוא זכה בגראנד פרי הוואנה. ב-22 באפריל 2016, זכה בזהב באליפות אירופה שהתקיימה בקאזאן שברוסיה אל מול הקהל הביתי לאחר שגבר בגמר על אבטנדיל צ'ריקישווילי מגיאורגיה. ב-9 באוגוסט 2016, התחרה באולימפיאדת ריו 2016 וזכה בזהב. בקרב הראשון שלו אשר היה בסיבוב השני, הוא ניצח את סעיד מולאי האיראני ובסיבוב השלישי ניצח את מוחמד עבד אל-עאל המצרי, ברבע הגמר גבר על אנטואן ואלואה-פורטייה הקנדי. בחצי הגמר ניצח באיפון את סרג'יו תומא המולדובי אשר התחרה עבור איחוד האמירויות הערביות ובגמר ניצח את טרוויס סטיבנס האמריקאי באיפון. במאי 2017, זכה בגראנד סלאם יקטרינבורג. ב-31 באוגוסט 2017, זכה במדליית הארד באליפות העולם בבודפשט, חלמורזייב הגיע עד חצי הגמר שם הפסיד לאלכסנדר ויצ'רצ'ק הגרמני ונשר לקרב על הארד שם ניצח ג'ודוקא מונגולי. באותה השנה גם זכה בטורניר המאסטרס היוקרתי שנערך בסנט פטרבורג שבמדינת הולדתו כאשר ניצח בגמר את בן-ארצו אסלן לאפינגוב. באוקטובר 2023 הביע תמיכה במתקפת הטרור של חמאס על יישובי עוטף עזה. בעקבות זאת, השהה איגוד הג'ודו העולמי את חלמורזייב מכל פעילות ספורטיבית. לחלמורזייב יש אח תאום בשם חוסן. גם הוא ג'ודוקא, אשר זכה במדליית ארד באליפות אירופה 2017. חלמורזייב הוא סמל במשטרה ומשרת ב'שירות משמרות הסיור' של משרד הפנים הרוסי באינגושטיה. ב-25 באוגוסט 2016, הוענק לו עיטור הידידות עבור "הישיגיו הספורטיביים הגבוהים מאולימפיאדת הקיץ ה-21 בשנת 2016 בריו דה ז'ניירו (ברזיל), על רצונו לניצחון ותחושת המטרה". מדיה וקבצים בנושא חסן חלמורזייב בוויקישיתוף חסן חלמורזייב, ברשת החברתית פייסבוק חסן חלמורזייב, ברשת החברתית אינסטגרם חסן חלמורזייב, באתר olympedia.org חסן חלמורזייב, באתר איגוד הג'ודו העולמי חסן חלמורזייב, באתר JudoInside.com פרופיל וסטטיסטיקות אודות הג'ודוקא באתר sports-reference.com אורן אהרוני, בושה: האלוף האולימפי הביע תמיכה במתקפת הטרור של החמאס, באתר ישראל היום, 10 באוקטובר 2023 אחרי שתמך בחמאס - האלוף האולימפי בג'ודו הושעה מכל פעילות, באתר ynet, 12 באוקטובר 2023 Oleg Bogatov (25 ביוני 2016). "Дзюдоист Халмурзаев: когда зазвучал гимн России, еле сдерживал слезы" [Judoka Khalmurzaev: I can hardly fight back my tears after hearing the Russian Hymn] (ברוסית). R-Sport. נבדק ב-9 באוגוסט 2016. {{cite web}}: (עזרה) [1] В МВД России наградят олимпийского чемпиона – сержанта полиции Хасана Халмурзаева Указ Президента Российской Федерации от 25.08.2016 № 429 «О награждении государственными наградами Российской Федерации»
Almost Like Praying

Almost Like Praying (בעברית: כמעט כמו תפילה) הוא שיר צדקה שהוקלט על ידי לין-מנואל מירנדה, ועשרות זמרים מפוארטו ריקו. השיר יצא לאור ב-6 באוקטובר 2017, על ידי חברת התקליטים אטלנטיק רקורדס, במטרה לתמוך בפוארטו ריקו שנפגעה קשות מהוריקן מריה, שפגע בה בספטמבר 2017. כל ההכנסות שנצברו מן השיר הוענקו לניצולי ההוריקן, ולפוארטו ריקו במטרה לשקמה. עם יציאתו נכנס השיר היישר אל פסגות מצעדי האייטונס ברחבי העולם. בשבוע הראשון לצאתו נכנס השיר היישר אל המקום ה-20 במצעד הבילבורד הוט 100, עם 111,000 הורדות ועותקים שנמכרו, ו-5.2 מיליון השמעות באותו שבוע בלבד. את השיר כתב לין-מנואל מירנדה בעצמו, והוא הופק על ידי מפיקים ומוזיקאים רבים שהשתתפו בשיר גם כן. השיר הוא קומפילציה של אמנים רבים כגון ג'ניפר לופז, קמילה קאביו, גלוריה אסטפן, פאט ג'ו ומארק אנתוני. אמנים אחרים שלקחו חלק בשיר הם: רובן להבים, פדרו קאפו, דסה, לואיס פונסי, חואן לואיס גורה, אלכס לקמוואר, ג'ון לגואיזמו, לין מנואל מירנדה, ריטה מורנו, אדניטה נזריו, ג'ואל אורטיז, אנתוני ראמוס, ג'ינה רודריגז, גילברטו סנטה רוזה, פיג'יי סין סיואלה, אנה וילפן וטומי טורס. ההכנסות מן השיר נתרמו במלואם לתוכנית הסיוע וההשמדה של ההפדרציה ההיספנית, המיועדת לקורבנות ולניצולי ההוריקן על האי פוארטו ריקו. את הקליפ צילמו בפוארטו ריקו, ובו ניתן לראות את כל משתתפי, כותבי ומפיקי השיר בתוך אולפן הקלטות, כשהם שרים את השיר. בתחילת הקליפ ניתן לראות את פוארטו ריקו במלואה, ובין לבין ניתן לראות תמונות מהעבר של פוארטו ריקו. הקליפ הועלה לערוץ היוטיוב הרשמי של אטלנטיק רקרודס, ונכון לאפריל 2020 מונה הצפיות שלו עומד על כ-10 מיליון צפיות. מידע על הסינגל "Almost Like Praying" באתר מיוזיק בריינז מידע על היצירה "Almost Like Praying" באתר Discogs סרטון השיר "Almost Like Praying" באתר יוטיוב CNN, Melissa Mahtani,. "'Hamilton' creator: New song a 'love letter to Puerto Rico'". CNN. נבדק ב-2017-11-09.{{cite news}}: תחזוקה - ציטוט: extra punctuation (link) Gibbs, Adrienne. "Lin-Manuel Miranda Joins With Jennifer Lopez and Gloria Estefan In Song For Puerto Rico Relief". Forbes (באנגלית). נבדק ב-2017-11-09. "Lin-Manuel Miranda Remaking West Side Story's "Maria" for Puerto Rico". PEOPLE.com (באנגלית אמריקאית). 2017-10-04. נבדק ב-2017-11-09. Live iTunes US Popularity Bars, kworb.net "Lin-Manuel Miranda's 'Almost Like Praying' Debuts as Top-Selling Song of the Week: 'I'm Filled With Gratitude'". Billboard. נבדק ב-2017-11-09. Almost Like Praying - Lin-Manuel Miranda | Songs, Reviews, Credits | AllMusic, AllMusic "Lin-Manuel Miranda releases benefit single for Puerto Rico". NY Daily News (באנגלית). נבדק ב-2017-11-09. "Lin-Manuel Miranda explains his new song for Puerto Rico, those Trump tweets". USA TODAY (באנגלית). נבדק ב-2017-11-09. "Lin-Manuel Miranda debuts star-studded single for Puerto Rico, 'Almost Like Praying' — listen here". EW.com (באנגלית אמריקאית). 2017-10-06. נבדק ב-2017-11-09. Atlantic Records (2017-10-06), Lin-Manuel Miranda - Almost Like Praying feat Artists for Puerto Rico [Music Video], נבדק ב-2017-11-09
מעדני יחיעם

מעדני יחיעם (1993) בע"מ היא חברה המייצרת מעדני בשר, נקניקים ונקניקיות, הנמצאת בבעלותו של קיבוץ יחיעם. בפברואר 2022 רכשה קרן ההשקעות לנטרן 51% ממעדני יחיעם לפי שווי של יותר מ-100 מיליון שקל. חברת מעדני יחיעם הוקמה בשנת 1968 על ידי קיבוץ יחיעם, לאחר שחבריו ביקשו להרחיב את מקורות הפרנסה. מכיוון שחלק גדול מחברי הקיבוץ עלו לישראל מהונגריה הידועה במעדני הבשר שלה, הוחלט להקים בקיבוץ מפעל לייצור מעדני בשר. מוצרי החברה משווקים בשוק הפרטי ובשוק המוסדי. המפעל מייצא כרבע מתוצרתו לאירופה ולארצות הברית. מעדני יחיעם היא החברה השלישית בגודלה בישראל בתחום ייצור מוצרי הבשר המעובד, לאחר חברת זוגלובק וטירת צבי. בשנת 2000 עמד נתח השוק של החברה על כ-13%, וב-2016 היה נתח השוק של החברה כ-16%. באוקטובר 2006 פרצה שרפה במפעל שהשביתה בו את הייצור. בתקופת ההשבתה החברה נעזרה בחברת זוגולבק לשם ייצור מוצריה. באפריל 2007 חזרה החברה לייצר במפעל ביחיעם לאחר ששוקם. ב-2012 רכשה את חברת אייבלס אנד היימן, יצרנית אמריקאית של מוצרי בשר כשרים במטרה להתרחב בשוק מעדני הבשר בארצות הברית. נכון לשנת 2017 מעדני יחיעם מעסיקה כ-145 עובדים, 15 מהם הם חברי הקיבוץ. מחזור המכירות של החברה הוא כ-140 מיליון שקלים בשנה. אתר האינטרנט הרשמי של מעדני יחיעם מערכת אכול ושאטו, מעדני יחיעם: אותו נקניק, אריזה אחרת, ‏3 בנובמבר 2012 נווית זומר, אקזיט לקיבוץ יחיעם: קרן השקעות רכשה את השליטה ביצרנית הנקניקים, באתר ynet, 28 בפברואר 2022 חני ברבש, מעדני יחיעם/ פחות פרסום יותר צמיחה, באתר TheMarker‏, 3 בינואר 2001 אילנית חיות, ‏צניחה של 27% במכירות נקניקים ונקניקיות מתחילת השנה, באתר גלובס, 5 במאי 2016 תעשיית מזון כחול-לבן – לתפארת מדינת ישראל, באתר אכול ושאטו, 19 באפריל 2015 מעדני יחיעם השקיעה 5 מ' ד' בשיקום המפעל לאחר שריפה, באתר TheMarker‏, 12 ביוני 2007 רותם כבסה, לחיי הנקניקים: קיבוץ יחיעם רוכש חברה לייצור מעדני בשר בארצות הברית, באתר blinker‏, 5 ביוני 2012 נווית זומר, גם יחיעם משיקה נקניקיות פרימיום: "השוק בשל יותר", באתר "ידיעות אחרונות", 14 במאי 2017
ג'מלה

ג'מלה (בערבית: جملة) הוא כפר בדרום-מערב סוריה, הממוקם כ-30 קילומטרים צפונית-מערבית לעיר דרעא וכ-2.5 קילומטרים דרומית-מזרחית לגבול עם ישראל. הכפר נמצא במדרון המזרחי היורד לוואדי נחל רוקד. בשנת 2004 עמדה אוכלוסיית הכפר על 1,916 תושבים, רובם המוחלט מוסלמים סונים. בקרבת הכפר קיימים מבנים חרבים העשויים מאבן. ב-1596 היה הכפר תחת שלטון האימפריה העות'מאנית, והיו בו 7 משקי בית. בסוף המאה ה-19, ג'מלה תואר ככפר מרושש שבו 36 בתי צריף ו-160 תושבים. קרקעות ראויות לעיבוד היו יחסית נדירות, על אף שמדרום לכפר היו שטחי מרעה רבים. מצפון לכפר ומדרום-מערב לו גידלו התושבים עצי תאנה וירקות. תושבי הכפר הצליחו להשקות את יבוליהם באמצעות מי עין חמאטה הסמוך. הם גם החזיקו בטחנת קמח, המופעלת על ידי זרימת מי ואדי סיסון. באוגוסט 2012, בזמן מלחמת האזרחים בסוריה, הקים מוחמד אל-ברידי, תושב הכפר, את ארגון המורדים "חטיבת חללי הירמוך". בתחילה, שיתף הארגון פעולה עם ארגוני המורדים המזוהים עם האופוזיציה הסורית. ב-6 במרץ 2013 חטפו פעילי הארגון 21 פקחי או"ם פיליפינים ודרשו את נסיגתם של כוחות צבא סוריה מסביבות הכפר בתמורה לשחרורם. כעבור שלושה ימים שוחררו פקחי האו"ם. בשלהי 2014 סונפה "חטיבת חללי הירמוך" לארגון המדינה האסלאמית. כעבור שנה, ב-15 בנובמבר 2015, חוסלו אל-ברידי וחמישה מפקדים בכירים נוספים בארגון בידי מחבל מתאבד מג'בהת א-נוסרה, שהתפוצץ במפקדת הארגון בכפר. "חטיבת חללי הירמוך", שנהפכה בהמשך לצבא ח'אלד בן אל-וליד ולמחוז חורן של המדינה האסלאמית, שלטה בכפר עד כיבושו בידי צבא סוריה ותומכיו ב-28 ביולי 2018. نتائج تعداد السكان والمساكن لعام 2004 على مستوى المدينة / قرية (תוצאות מפקד האוכלוסין והדיור לשנת 2004 ברמת העיר/כפר)
ביראג' מוהאן דאס גופטה

פרופ' בִּירָאג' מוֹהָאן דָּאס גּוּפְּטַה (בבנגלית: বিরাজ মোহন দাশগুপ্ত, ‏ 1889–1945) היה פרזיטולוג בנגלי נודע, אשר התפרסם בעקבות גילוי הטפיל Plasmodium knowlesi, אחד ממחוללי מחלת המלריה באדם אשר נפוץ בעיקר בדרום-מזרח אסיה, גילוי משותף לו ולפרזיטולוג הבריטי רוברט נולס (Robert Knowles). עם סיום לימודי הרפואה החל דאס גופטה, בשנת 1921, לעבוד בתור חוקר במחלקה לפרוטוזואולוגיה בבית הספר לרפואה טרופית שבקולקטה. בשנת 1931 הובא מסינגפור אל בית הספר מקוק סרטנים אשר הפגין סימנים ברורים של מלריה. G. H. Campbel, אחד החוקרים בבית הספר, הצליח לזהות את טפילי ה-Plasmodium בדמו של המקוק וסיפר על כך למנהלו ליונל אברארד נאפייר (Lionel Everard Napier), אשר הזריק בתורו את טפילי ה-Plasmodium לשלושה קופים בריאים (שני מקוקי סרטנים ומקוק רזוס). מקוק הרזוס פיתח סימני מלריה חריפים ונאפייר, שהיה מודע למחקר שהתנהל במחלקת פרוטוזואולוגיה אודות מחלת המלריה בקופים, החליט להעביר לדאס גופטה את המקוק החולה. דאס גופטה, אשר עבד עם נולס, שמר על הטפיל עד לשובו של האחרון מחופשה ויחד החלו לחקור את המיקרוביולוגיה, המורפולוגיה והפתוגנזה של הטפיל. תחילה הם הראו כי בהיותם מאכסנים טבעיים של הטפיל, מפגינים מקוקי סרטנים פרזיטמיה נמוכה לעומת מקוקי רזוס. בשנת 1932 פרסמו השניים מאמר בו הם תיארו מין חדש של Plasmodium וכיצד יש ביכולתו להדביק הן קופים והם בני אדם, וזאת לאחר ביצוע ניסוי מוצלח בו הדביקו במלריה שלושה מתנדבים. במאמר אף ציינו כי לטפיל זה מחזור אריתרוציטי של כ-24 שעות ולו מורפולוגיה המזכירה את Plasmodium malariae. נולס ודאס גופטה לא נתנו שם לטפיל החדש והיו אלה החוקרים Sinton ו-Mulligan, אשר בשנת 1932 הוכיחו כי המחזור האריתרוציטי של הטפיל המדובר אכן אורך כ-24 שעות, תבעו את השם המדעי Plasmodium knowlesi כהוקרה לפועלו של רוברט נולס. בשנת 1943 מונה דאס גופטה לתפקיד מנהל בית הספר לרפואה טרופית בקולקטה, תפקיד אותו מילא עד למותו בשנת 1945. בכך היה למנהלו ההודי השני של המוסד. בנו, הַרִיסְדְּהָאן דָּאסגּוּפְּטַה (Harisadhan Dasgupta), היה במאי קולנוע הודי. במהלך חייו פרסם דה גופטה למעלה מ-70 מאמרים בתחום הפרזיטולוגיה והבקטריולוגיה בכתבי עת מדעיים שונים, דוגמת: Indial Medical Gazette, ‏Indian Journal of Medical Research ו-Parasitology. כמו כן הוציא לאור שלושה ספרים: B. M. D. Gupta, R. Knowles and Ronald Senior-White: Studies in the parasitology of malaria. Indian Medical Research Memoirs 18. Calcutta: Thacker, Spink & Co. 1930. B. M. D. Gupta, R. Knowles and B. C. Basu: Studies in Avian Spirochaetosis: Parts I & II. Indian Medical Research Memoirs 22. Calcutta: Thacker, Spink & Co. 1932. B. M. D. Gupta, R. Knowles: Knowles's introduction to medical protozoology (2nd ed.). Calcutta: U. N. Dhur & Sons. 1944. מלריה Antinori S, Galimberti L, Milazzo L, Corbellino M. (2013). Plasmodium knowlesi: the emerging zoonotic malaria parasite. Acta tropica. 125(2):191-201. PMID 23088834. ‏Calcutta School of Tropical Medicine. Singh B, Daneshvar C. (2013). Human infections and detection of Plasmodium knowlesi. Clinical Microbiology Reviews. 26(2):165-84. PMID 23554413. ‏Harisadhan Dasgupta - An Indian film director. רשימת הפרסומים המדעיים של פרופ' ביראג' מוהאן דאס גופטה במאגר מידע ביבליוגרפי PubMed.
מדינת אל-בעת'

מדינת אל-בעת' (בערבית: مدينة البعث; תעתיק מדויק: מדינת אלבעת', מילולית: עיר הבעת'), הידועה גם כ"קוניטרה החדשה", היא עיירה סורית במזרח רמת הגולן, הממוקמת כ-50 ק"מ דרומית-מערבית לדמשק, 2 ק"מ דרומית-מערבית לח'אן ארנבה ו-3 ק"מ מזרחית לגבול עם ישראל. מדינת אל-בעת' הוקמה ב-1986 כ-6.5 קילומטרים צפונית-מזרחית לעיר המחוז קוניטרה, שהוחרבה וננטשה בעקבות מלחמת ששת הימים ומלחמת יום הכיפורים ולא שוקמה מעולם. העיירה, המשמשת כבירתה דה פקטו של מחוז קוניטרה, נקראת על שם מפלגת הבעת', השולטת בסוריה. לפי אומדן רשמי משנת 2010, עומד מספר התושבים במדינת אל-בעת' על כ-4,500. רבים מתושבי העיירה הם פליטים מיישובי רמת הגולן, שנכבשו על ידי ישראל. מדינת אל-בעת' ידועה בתמיכתה בשלטון מפלגת הבעת' של בשאר אל-אסד, ומאז פרוץ מלחמת האזרחים בסוריה, היא מהווה מעוז של הצבא הסורי ברמת הגולן. במהלך הלחימה בין הצבא הסורי לבין המורדים באזור, זלג הירי מספר פעמים לשטח ישראל. ישראל הגיבה לזליגות הללו בירי לעבר מטרות של הצבא הסורי במדינת אל-בעת' ובסביבותיה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מידע על מדינת אל-בעת' באתר eSyria (בערבית) הדף של מדינת אל-בעת', בפייסבוק (בערבית) ערך זה הוא קצרמר בנושא יישובים בסוריה. אתם מוזמנים לתרום לוויקיפדיה ולהרחיב אותו.
פסטיבל הסרטים הישראלי בלוס אנג'לס

פסטיבל הסרטים הישראלי בלוס אנג'לס הוא פסטיבל המתקיים בלוס אנג'לס, קליפורניה, פעם בשנה למשך שבועיים, ומוצגים בו סרטים וסדרות ישראליות. הפסטיבל הוקם בשנת 1982 על ידי מאיר פניגשטיין. בתחילתו של הפסטיבל היו רק 6 סרטים. הפסטיבל הפך לאחד מהאירועים התרבותיים החשובים ביותר[דרוש מקור], ומשמש כמקור גדול[דרוש מקור] להצגת סרטים בארצות הברית. מלבד לוס אנג'לס, פסטיבל זה מתקיים גם בניו יורק ובמיאמי. הפסטיבל משמש כייצוג של תעשיית הקולנוע והטלוויזיה הישראלית. לפסטיבל זה יש תפקיד נוסף, והוא החלפת רעיונות ודעות בין תרבויות כדי לקדם סובלנות והבנה בין הקהלים השונים, והוא מראה את המגוון התרבותי והחברתי של ישראל. עד 2017 הקרין הפסטיבל יותר מ-1,000 סרטים עלילתיים, סרטים דוקומנטריים, דרמות טלוויזיוניות וסרטי סטודנטים בפני מאות אלפי צופים[דרוש מקור]. כמו כן הביא הפסטיבל יותר מ-450 קולנוענים ישראלים לארצות הברית וחיבר בין קהילת היוצרים בחו"ל לבין קהילת היוצרים בהוליווד. במהלך הפסטיבל של שנת 2018 יוסי דינה עלה על הבמה והפריע למהלך הטקס אתר האינטרנט הרשמי של פסטיבל הסרטים הישראלי בלוס אנג'לס (באנגלית) HONORARY COMMITTEE, באתר פסטיבל הסרטים הישראלי ליאור חפץ, פוגי, וזה רץ פצץ, באתר nrg‏, 7 במרץ 2007 [1] (ישראל אמריקן) דודי כספי, פסטיבל הקולנוע הישראלי נפתח בלוס אנג'לס | ישראל היום, באתר ישראל היום, 6 בנובמבר 2017 הרדאר, חיים בלה-לה לנד: פסטיבל הקולנוע הישראלי נפתח אתמול בלוס אנג'לס, באתר nana10‏, 6 בנובמבר 2017 פסטיבל הסרטים הישראלי בלוס אנג'לס, במסד הנתונים הקולנועיים IMDb (באנגלית) https://variety.com/2018/film/news/jason-blum-booed-israel-film-festival-anti-trump-comments-1203021778 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
צ'נג שונג'או

הרפובליקה העממית של סין זהו שם סיני; שם המשפחה הוא צ'נג. צ'נג שונג'או (במנדרינית: 程训钊; נולד ב-9 בפברואר 1991 בנאנג'ינג שבסין) הוא ג'ודוקא סיני, מדליסט ארד אולימפי מריו 2016. בנובמבר 2012 הוא זכה בגראנד פרי צ'ינגדאו. ביולי 2015, זכה במדליית הכסף בגראנד פרי אולן בטור לאחר שהפסיד בגמר ליריב מונגולי מקומי, באוקטובר אותה שנה הוא התחרה בגראנד סלאם פריז היוקרתי וסיים במקום השביעי. ב-16 באפריל 2016 זכה שונג'או במדליית הארד באליפות אסיה לאחר שגבר על אבטר סינג מהודו. במאי 2016, התחרה בגראנד פרי אלמטי וזכה במדליית כסף. ב-10 באוגוסט 2016, שונג'או זכה במדליית ארד באולימפיאדת ריו, הוא הגיע עד חצי הגמר שם הפסיד למשו בייקר שזכה בזהב, שונג'או נשר לקרב על מדליית הארד וניצח יריב ממונגוליה. בפברואר 2017 התחרה בגראנד סלאם פריז, התחרות הראשונה שלו מאז האולימפיאדה, וזכה בזהב לאחר שגבר בגמר על אקסל קלרז'ה הצרפתי המקומי. מקור: המשחקים האולימפיים: ריו 2016: מדליית ארד בקטגוריית המשקל עד 90 ק"ג אליפות אסיה: טשקנט 2016: מדליית ארד בקטגוריית המשקל עד 90 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי צ'ינגדאו 2012: מדליית זהב גראנד פרי אולן בטור 2015: מדליית כסף גראנד פרי אלמטי 2016: מדליית כסף גראנד סלאם פריז 2017: מדליית זהב צ'נג שונג'או, באתר olympedia.org צ'נג שונג'או, באתר איגוד הג'ודו העולמי צ'נג שונג'או, באתר JudoInside.com צ'נג ועוד ספורטאים אולימפיים מנאנג'ינג באתר עיריית נאנג'ינג פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
גיליון אלקטרוני

גיליון אלקטרוני (באנגלית: spreadsheet) הוא שיטה לפריסה וארגון נתונים-מספריים בעיקר שיעודה ביצוע חישובים מרובים והצלבות בין ערכים המשתרעים על פני תאים אנכיים ורוחביים. אפיון זה הפך לפופולרי בתוכנות משרדיות והוא נכלל כאפליקציה, בחבילות האופיס השונות. צורתה החיצונית של התוכנה היא כדף חשבון טבלאי המורכב מיחידה אלמנטרית הנקראת "תא". התאים מסודרים בעמודות ושורות. רוב הגיליונות יוצרים מטריצה דו־ממדית, אך יש גם גיליונות אלקטרוניים המאחסנים את אינפורמציית התאים במבנה תלת־ממדי או רב־ממדי. לעיתים מייצגת האינפורמציה בתאים קשרים אל פעילויות ותוכנות אחרות. הגיליון מכיל אלפי תאים, ושמו של כל אחד מהתאים נגזר מן השורה והעמודה שבהן הוא נמצא (אות ומספר). הגיליון מאפשר פעילות עם ערכים מספריים רבים לצורך חישוב, תכנון, ניסוי והצגה של עיבודי נתונים. יתרונו העיקרי של גיליון אלקטרוני הוא בביצוע של מספר רב של חישובים מקביליים על נתונים רבים. ניתן להציב בו מספרים ולבצע פעילויות בצורה חוזרת, תוך כדי ניסוי וטעייה. כמו כן יש לגיליון יכולת להציג את הנתונים ואת החישובים בצורות גרפיות מגוונות. הגיליון האלקטרוני, המאופיין בידידותיות בשימוש, בגמישות רבה ובפתיחותו, יכול להשתלב בענפים רבים, כמו כלכלה, חשבונאות, סטטיסטיקה וניהול. הוא יכול גם להשתלב בתחום החינוך. שלושת המאפיינים העיקריים שהביאו לקליטתו במערכת החינוך הם: דינמיות, שיטתיות וצורות הצגה מגוונות. הגיליון האלקטרוני הראשון היה VisiCalc, שפותח ויצא לאור ב־1979 על ידי דן בריקלין ובוב פרנקסטון (ועדיין זמין) עבור המחשב הביתי Apple II. תוכנה זו הראתה לראשונה כי למחשבים הביתיים יש משמעות עסקית מעבר למשחקים. יש סברה כי אפליקציה זו היא אשר שכנעה את אנשי IBM כי למחשב הביתי יכול להיות שימוש עסקי, ושימש כזרז לכניסתה לשוק זה וליצירת המותג "מחשב אישי". המפתחים של VisiCalc לא רשמו כל פטנט על הרעיון, וכך נולדו לו מתחרים רבים ומתקדמים יותר. כאשר יצא לשוק מחשב IBM PC יצא יחד איתו לוטוס 1-2-3, שהיה התוכנה המצליחה ביותר עליו (ידועה גם אמירה שהוא מכר יותר מחשבי PC מאשר כל מאמצי השיווק של IBM). הגיליון האלקטרוני הראשון של חברת מיקרוסופט היה ה־MultiPlan, שיצא בגרסאות למחשבי IBM ותואמיו ולמחשבי אפל. ב 1985 יצאה מיקרוסופט עם הגרסה הראשונה לגיליון האלקטרוני Excel. במקביל לגיליונות אלו, יצאו לשוק גיליונות אלקטרוניים רבים נוספים, חלקם בחינם, או ברישיון "שותפה" (Shareware). גיליון אלקטרוני נפוץ נוסף היה Quattro Pro של חברת בורלנד, שהוצג ב-1988. בישראל, חברת סיבית פיתחה גיליון עבודה אלקטרוני כחלק מחבילת קלבו PC. בסופו של דבר, חבילת האופיס של מיקרוסופט כבשה את השוק, וב-2011, הגיליון האלקטרוני הנפוץ ביותר הוא Excel, שמגיע כחלק מחבילה זו. בעולם הקוד הפתוח, נפוץ הגיליון האלקטרוני Calc, של חבילת ליברה אופיס. קיימים גם עשרות גיליונות אלקטרוניים אחרים, חלקם מיועדים למחשבי כף יד. גיליון אלקטרוני, באתר אנציקלופדיה בריטניקה (באנגלית) Tim Bajarin, The Application That Birthed The IBM PC, Forbes (באנגלית)
פינקוטק החדש

פינקוטק החדש (בגרמנית: Neue Pinakothek) הוא מוזיאון לאומנות בעיר מינכן, המתמקד בתצוגה של אומנות אירופאית מן המאות השמונה עשרה והתשע עשרה, ונחשב לאחד המוזיאונים החשובים בעולם לאומנות מתקופה זו. המוזיאון ממוקם במתחם האומנות במינכן בקרבת המוזיאונים פינקוטק הישן ופינקוטק המודרני. מוזיאון פינקוטק החדש נוסד עי לודוויג הראשון, מלך בוואריה בשנת 1853. מבנה המוזיאון המקורי נהרס במלחמת העולם השנייה. הבניין החדש בסגנון הפוסט מודרני שתוכנן עי האדריכל פון ברנקה (Alexander Freiherr von Branca), נפתח לקהל בשנת 1981, והוא משלב שלד בטון עם חזית אבנים, חלונות מקושתים וגרמי מדרגות. המלך לודוויג החל באיסוף של אומנות תקופתית בשנת 1809 עוד בהיותו נסיך הכתר, והרחיבו במשך השנים. עם הקמת המוזיאון הופרדו האוספים, כך שעבודותיהם של הציירים הגדולים הועברו למוזיאון פינקוטק הישן, ואילו המוזיאון החדש התמקד באומנות המודרנית (דאז). בתחילת דרכו התמקד האוסף בציורים מאסכולת הרומנטיזם הגרמני ואסכולת מינכן, שהיו חביבות על לודוויג. בנוסף לכך, החל בשנת 1832 הושפע האוסף משיקולים משפחתיים והקשר היווני של משפחת המלוכה הבווארית. בשנת 1834 הוגדל מאוד האוסף כאשר שליח מיוחד מטעם לודוויג הביא מיוון כמות גדולה של ציורי נוף מקומיים, שהוצגו באולם מיחד משלהם. משנת 1905 שימש הוגו פון צ'ודי (Hugo von Tschudi) כמנהל המוזיאון לאחר שפוטר מתפקידו כמנהל הגלריה הלאומית בברלין על ידי הקיסר וילהלם השני, כעונש על רכישת והצגת הציור "לידת ישו" של מאת פול גוגן. בתקופה זו ביצע צ'ודי סדרת רכישות של יצירות מופת, ובהם 44 ציורים, 9 פסלים, ו-22 רישומים בסגנון אימפרסיוניסטי ופוסט אימפרסיוניסטי, רובם של אמנים צרפתים צעירים. לאחר מותו של צודי בשנת 1911, שולמה תמורת הציורים באמצעות כספים שגויסו על ידי ממשיכי דרכו במוזיאון מתורמים פרטיים מכיוון שכסף ציבורי לא יכול היה לשמש לכך. בשנת 1915 הועבר המוזיאון לבעלותה של ממשלת בוואריה. כיום מכיל אוסף המוזיאון 400 ציורים ו-50 פסלים. צרפתים - ז'אק-לואי דויד, דלקרוא, פייר-אוגוסט רנואר אדואר מאנה קלוד מונה פול סזאן, פול גוגן, אדגר דגה, קאמי פיסארו, וינסנט ואן גוך, אנרי דה טולוז-לוטרק גרמנים - קספר דויד פרידריך, קארל פרידריך שינקל, מקס ליברמן אחרים - גוסטב קלימט, פרנסיסקו דה גויה, פבלו פיקאסו מדיה וקבצים בנושא פינקוטק החדש בוויקישיתוף אתר האינטרנט הרשמי של פינקוטק החדש (בגרמנית, באנגלית, בצרפתית, באיטלקית, בספרדית, ברוסית, בסינית וביפנית) אתר האינטרנט הרשמי של פינקוטק החדש